CELEX: 32012R1192
Language: sk
Date: 2012-12-12 00:00:00
Title: Nariadenie Komisie (EÚ) č. 1192/2012 z  12. decembra 2012 , ktorým sa ukončuje registrácia dovozu plynových vreckových zapaľovačov, znovu nenaplniteľných, zasielaných z Vietnamu, bez ohľadu na to, či majú deklarovaný pôvod vo Vietname alebo nie, uložená nariadením (EÚ) č. 548/2012

13.12.2012   
            
            
               SK
            
            
               Úradný vestník Európskej únie
            
            
               L 340/37
            
         NARIADENIE KOMISIE (EÚ) č. 1192/2012
   z 12. decembra 2012,
   ktorým sa ukončuje registrácia dovozu plynových vreckových zapaľovačov, znovu nenaplniteľných, zasielaných z Vietnamu, bez ohľadu na to, či majú deklarovaný pôvod vo Vietname alebo nie, uložená nariadením (EÚ) č. 548/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 14,
   po porade s poradným výborom,
   keďže:
   1.   Prešetrovanie zamerané na obchádzanie opatrení a registrácia dovozu
   
   
               (1)
            
            
               26. júna 2012 Komisia začala prostredníctvom svojho nariadenia (EÚ) č. 548/2012 (2) prešetrovanie týkajúce sa možného obchádzania antidumpingových opatrení uložených nariadením Rady (ES) č. 1458/2007 (3) na dovoz plynových vreckových zapaľovačov, znovu nenaplniteľných, s pôvodom v Čínskej ľudovej republike prostredníctvom dovozu plynových vreckových zapaľovačov, znovu nenaplniteľných, zasielaných z Vietnamu, bez ohľadu na to, či majú deklarovaný pôvod vo Vietname alebo nie. Na základe uvedeného nariadenia vznikla aj povinnosť registrovať takýto dovoz.
            
         
               (2)
            
            
               Týmto nariadením nie sú dotknuté závery prešetrovania, ktoré sa začalo na základe nariadenia (EÚ) č. 548/2012.
            
         2.   Ukončenie registrácie
   
   
               (3)
            
            
               Vzhľadom na ukončenie platnosti antidumpingových opatrení na dovoz plynových vreckových zapaľovačov, znovu nenaplniteľných, s pôvodom v Čínskej ľudovej republike (4), registrácia dovozu plynových vreckových zapaľovačov, znovu nenaplniteľných, zasielaných z Vietnamu, bez ohľadu na to, či majú pôvod vo Vietname alebo nie, by sa preto mala zastaviť,
            
         PRIJALA TOTO NARIADENIE:
   Článok 1
   Colným orgánom sa týmto nariaďuje, aby ukončili registráciu dovozu vykonávanú na základe článku 2 nariadenia (EÚ) č. 548/2012.
   Článok 2
   Toto nariadenie nadobúda účinnosť 14. decembra 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. EÚ L 165, 26.6.2012, s. 37.
   
      (3)  Ú. v. EÚ L 326, 12.12.2007, s. 1.
   
      (4)  Ú. v. EÚ C 382, 12.12.2012, s. 12.